ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
ব্র্যাড হগ
নিষিদ্ধ মাদক গ্রহণের অভিযোগে বিখ্যাত লেগ স্পিনার শেন ওয়ার্নের উপর ২০০৩ সালে নিষেধাজ্ঞা ও একদিনের আন্তর্জাতিক থেকে অবসর নেয়ার প্রেক্ষিতে ব্র্যাড হগের আন্তর্জাতিক ক্রিকেটে উত্থান ঘটে। হগ একদিনের আন্তর্জাতিকে অস্ট্রেলিয়ার সফলতম বোলারদের মধ্য ষষ্ঠ ও উইকেট লাভে সফলতম স্পিনারদের মধ্যে দ্বিতীয় স্থানের অধিকারী হিসেবে স্বীকৃতি পান। ২০০৩ ও ২০০৭ সালের ক্রিকেট বিশ্বকাপ বিজয়ী অস্ট্রেলিয়া দলের অন্যতম সদস্য ছিলেন। মাত্র ১৫জন খেলোয়াড়দের একজন হিসেবে তিনি একাধিকবার বিশ্বকাপ বিজয়ী দলের সদস্য হবার গৌরব অর্জন করেন। ২৭ ফেব্রুয়ারি, ২০০৮ তারিখে তিনি আন্তর্জাতিক ক্রিকেট থেকে অবসরের ঘোষণা দেন যা কমনওয়েলথ ব্যাংক সিরিজের পর থেকে কার্যকরী হবে। ২০০৭-০৮ মৌসুমে কমনওয়েলথ ব্যাংক সিরিজ প্রতিযোগিতার পর ৪ মার্চ, ২০০৮ তারিখে আন্তর্জাতিক ক্রিকেটাঙ্গন থেকে অবসর গ্রহণ করেন হগ।